Document ID: 32003D0074

Komisijas Lēmums
(2003. gada 31. janvāris),
ar ko groza Komisijas Lēmumus 1999/283/EK un 2000/585/EK attiecībā uz Botsvānu
(izziņots ar dokumenta numuru C(2003) 403)
(Dokuments attiecas uz EEZ)
(2003/74/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, kas rodas, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EK) Nr. 1452/2001/EK [2], un jo īpaši tās 14. panta 3. punktu,
ņemot vērā Padomes 1992. gada 16. jūnija Direktīvu 92/45/EEK par sabiedrības veselības un dzīvnieku veselības problēmām, kas saistītas ar medījamo dzīvnieku nogalināšanu un to gaļas laišanu tirgū [3], kurā jaunākie grozījumi izdarīti ar Direktīvu 97/79/EK [4], un jo īpaši tās 16. panta 3. punktu,
ņemot vērā Padomes 1992. gada 17. decembra Direktīvu 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas regulē to produktu tirdzniecību un importu Kopienā, kuri nav pakļauti minētajām prasībām, ko paredz īpaši Kopienas noteikumi, kuri minēti Direktīvas 89/662/EEK A pielikuma I punktā un - attiecībā uz patogēniem - Direktīvā 90/425/EEK [5], kurā jaunākie grozījumi izdarīti ar Komisijas Lēmumu 2003/42/EK [6], un jo īpaši tā 10. pantu,
tā kā:
(1) Dzīvnieku veselības un veterinārās sertifikācijas nosacījumi svaigas gaļas importam no konkrētām Āfrikas valstīm ir noteikti ar Lēmumu 1999/283/EK [7], kurā jaunākie grozījumi izdarīti ar Lēmumu 2002/646/EK [8].
(2) Dzīvnieku un sabiedrības veselības nosacījumi un veterinārās sertifikācijas nosacījumi savvaļas un saimniecībā audzētas medījamo dzīvnieku gaļas un trušu gaļas importam no trešām valstīm ir noteikti ar Lēmumu 2000/585/EK [9], kurā jaunākie grozījumi izdarīti ar Lēmumu 2002/646/EK.
(3) Botsvānā 2003. gada 7. janvārī tika apstiprināts mutes un nagu sērgas uzliesmojums EK apstiprinātā zonā Nr. 6, sākotnējā infekcija saimniecībā tika konstatēta 2002. gada 23. decembrī, un Botsvānas kompetentā veterinārā iestāde tūlīt pārtrauca atkaulotas liellopu, aitu un kazu, un savvaļas un saimniecībā audzētu nagaiņu svaigas gaļas eksportu no visas valsts uz Kopienu.
(4) Botsvānas iestādes veic ārkārtas vakcināciju un izmeklējumus par uzliesmojumu, lai novērtētu situāciju valstī. Kamēr nav pieejams šā novērtējuma rezultāts, tomēr nav iespējams reģionalizēt Botsvānu, lai atļautu atkaulotas liellopu, aitu un kazu, un savvaļas un saimniecībā audzētu nagaiņu svaigas gaļas importu.
(5) Šajā situācijā svaigas gaļas imports no Botsvānas var radīt risku, ka Kopienas teritorijā tiek ievesta mutes un nagu sērga. Tādēļ atkaulotas liellopu, aitu un kazu, un savvaļas un saimniecībā audzētu nagaiņu svaigas gaļas importu uz laiku jāpārtrauc no iepriekš apstiprinātām Botsvānas zonām.
(6) Tomēr Botsvānas iestādes iesniedz detalizētu informāciju par ceļā esošajiem svaigas gaļas sūtījumiem uz Kopienu, pievienojot garantijas, ka šie sūtījumu ir ražoti pirms infekcijas datuma. Tādēļ jāatļauj šo sūtījumu un sūtījumu, kas iegūti no dzīvniekiem, kuri nokauti pirms infekcijas datuma, ievešana Eiropas Savienības teritorijā.
(7) Šā lēmuma noteikumus pārskata trīs mēnešu laikā, jo īpaši ņemot vērā slimības attīstību un turpmāku no Botsvānas iestādēm saņemtu informāciju.
(8) Attiecīgi jāgroza Lēmumi 1999/283/EK un 2000/585/EK.
(9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 1999/283/EK II pielikumu aizstāj ar šā lēmuma I pielikuma tekstu.
2. Lēmuma 1999/283/EK III pielikuma 5. zemsvītras piezīme veselības apliecinājuma A paraugā tiek dzēsta.
2. pants
1. Lēmuma 2000/585/EK II pielikumu aizstāj ar šā lēmuma II pielikuma tekstu.
2. Lēmuma 2000/585/EK III pielikuma 8. zemsvītras piezīmi veselības apliecinājuma A paraugā un 7. zemsvītras piezīmi veselības apliecinājuma F paraugā aizstāj ar šādu: "Jāiekļauj versijas numurs, kas minēts attiecīgajā un šajā lēmumā par atbilstīgās uzņēmīgās mājdzīvnieku sugas svaigu gaļu."
3. pants
Šo lēmumu pārskata trīs mēnešu laikā, ņemot vērā mutes un nagu sērgas situācijas attīstību Botsvānā.
4. pants
Šo lēmumu piemēro no 2003. gada 7. februāra.
5. pants
Šis lēmums ir adresēts dalībvalstīm.
Briselē, 2003. gada 31. janvārī

Labels: 17
5
3
6
18